Aleksejs Loskutovs

Aleksejs Loskutovs (sündinud 22. augustil 1962 Riias) on Läti advokaat (vandeadvokaat) ja poliitik. 

Ta oli aastatel 2004–2008 Läti korruptsiooniennetuse ja võitluse büroo juhataja. 

Aastatel 2010–2018 oli ta seimi liige (valitud erakonnast Ühtsus). 2019. aastal oli ta lühikest aega Euroopa Parlamendi liige (pärast Krišjānis Kariņši peaministriks valimist).

Ta lõpetas 1979. aastal Riia 21. Keskkooli ja 1984. aastal kiitusega Läti Riikliku Ülikooli õigusteaduskonna. 1991. aastal sai ta Vene Föderatsiooni Siseministeeriumi Õigusülikoolis õigusteaduste kandidaadi kraadi, 1993. aastal Läti Ülikoolis õigusteaduste doktori kraadi. 1995. aastal sai ta Helsingi ülikoolis õigusteaduse magistrikraadi. Hiljem on ta end õigusvaldkonnas täiendanud paljudel kursustel, seminaridel ja konverentsidel.

Kategooria:Läti poliitikud
Kategooria:Lätist valitud Euroopa Parlamendi liikmed
Kategooria:Läti juristid
Kategooria:Läti Ülikooli vilistlased
Kategooria:Sündinud 1962